नख’रनि बइनिबो अनजाथाव फिसाजो सासेया हाबा जानानै फैनायनि अखानायैनिफ्रायनो फिसाइनि न’खौ गावनि न’ होनना सानना लायो। नाथाय फिसाइनि नख’रनि मानसिफ्रा हिन्जाव गोदान सासेखौ गुबुन नख’रनि होननानै मानो सानना लायो आरो गोरोबा गोरोबा खालामो ? गावनि जिउखौ सुखु दुखुनि गेजेरजोंब्लाबो हौवानि नख’राव बारहोनो होननानै बिमा बिफा, बिदा फंबाय, बिब’ बिनानाव, बाइ बाहागिफोरनि अननायफोरखौ दोनथ’नानै गोदान न’खराव गोरोबनानै थानो थाखाय जान्जि खाफ्रायो। थैस’ थांस’नि थाखाय गावनि आंगो न’ होनना सानना लायो। रजिनि फिसाइनि न’रखनि मानसिफ्रा गावसिनि दाय एंगारनो सोंफ्लाफैदोंमोन, बुरखाइफ्ला फैदोंमोन लांफिननो होननानै। बिसोरहा गिनाय दङमोन, खिबाजानि थानाफ्राव केसफोर होदोंखोमा आरो आइननि हेफाजाबफोर लानो हागौ होनना। उनाव रजिनि बै नख’राव थांफिनैनि जोबथा राव आरो थिरांथा मोननानै बाहागिफोर लेंब्रबनानै फाथैलाय बिसियो। बबेखानि बिसोर मोजांसो मोनदोंमोन। मानसि सिनाइ हानाया जिउनि बइनिख्रुइबो गोब्राबसिन खामानि। बे समाव रजि बिफानि खुगायाव फंसेल’ राव ओंखार फैदोंमोन – हे गसाइ ! रैखा खालामहरदो !